ועדת הפנים ואיכות הסביבה, כנסת 16, פרוטוקול מספר 518, 2005-11-07 09:45

גאלב מג'אדלה: הצעת חוק הרשויות המקומיות (מימון בחירות) (תיקון מס' 7), התשס"ה-2005.

מירי פרנקל-שור: הוועדה אישרה את הצעת החוק הממשלתית בהתאם לנוסח שפורסם בכחול.

מירי פרנקל-שור: אנחנו, במסגרת ההכנה להניח את הצעת החוק על שולחן הכנסת, בדקנו למה התכוונה הממשלה בסעיף 9א לשינויים המחויבים.

מירי פרנקל-שור: בהתייעצות עם המפקח על הבחירות, הגענו למסקנה שיש מקומות שהם לא רלוונטיים, שיש דברים שאי אפשר להחיל אותם בחוק.

מירי פרנקל-שור: היות והזמן הוא קצר, אנחנו מציעים לוועדה להפוך את כל הנושא של בחירות חדשות להוראת שעה רק לבחירות שיתקיימו בחודש כסלו תשס"ו.

מירי פרנקל-שור: יש לנו כאן תיקונים שהם רלוונטיים להוראות המיוחדות האלו.

מירי פרנקל-שור: לקראת תיקון של קבע תיעשה בחינה מדוקדקת של כל סעיף וסעיף לגבי הבחירות החדשות.

מירי פרנקל-שור: אני מציעה שעו"ד איילת פישמן תציג את השינויים הנדרשים להוראת השעה הנוכחית.

איילת פישמן: ראשית, אנחנו מתנצלים שנאלצנו להתכנס שוב.

איילת פישמן: על מנת שיהיה דבר חקיקה מסודר ורציני, חשבנו שיהיה יותר נכון לקבל את אישור הוועדה לכל השינויים החדשים שהוכנסו.

איילת פישמן: השינוי המשמעותי זה שכל החוק יהיה הוראת שעה לבחירות שיתקיימו בחודש כסלו.

איילת פישמן: לגבי הרעיון הכללי איך לטפל בבחירות חדשות, זה דורש עבודה הרבה יותר מעמיקה.

איילת פישמן: אנחנו נעשה את זה בנפרד בהמשך.

איילת פישמן: אנחנו רוצים בסעיף הראשון לקבוע שהחוק יהיה הוראת שעה.

איילת פישמן: אנחנו מציעים לבטל את ההסדרה שקיימת כרגע בחוק המימון.

איילת פישמן: היא מופיעה בהרבה מאוד מקומות בחוק.

איילת פישמן: במקור הכוונה הייתה ליום הזדהות הסיעות במועצה לפני הבחירות.

איילת פישמן: זה כמובן לא רלוונטי במקרה שלנו.

איילת פישמן: במקום זה אנחנו מציעים לקבוע בהגדרה של תקופת הבחירות - זאת הגדרה שקובעת מה היא התקופה שבגינה משולמים כספי המימון - שזה יהיה ממתן פסק הדין הסופי בבית המשפט העליון, שמכוחו נערכות הבחירות החדשות, עד ליום הבחירות עצמו.

מירי פרנקל-שור: זה מכוח סעיף 73 לחוק הבחירות.

איילת פישמן: אנחנו מציעים להגדיר מה הן בחירות חדשות, שזה בחירות שמתקיימות לפי סעיף 73 ו73א לחוק הבחירות.

איילת פישמן: אנחנו מציעים לקבוע לגבי מועדי ההגשה של הבקשות למימון.

איילת פישמן: בדרך כלל המועדים הם X ימים לפני הבחירות.

איילת פישמן: אנחנו מציעים לקבוע שבקשות המימון תוכלנה להיות מוגשות החל מרגע זה ועד אחרי 5 ימים אחרי הבחירות, על מנת ששום מועמד לא יקפח את זכותו.

איילת פישמן: אנחנו מציעים לקבוע בסעיף 7 לחוק שדרך החישוב של המימון תהיה כמו בבחירות חוזרות וכמו בבחירות לראש מועצה אזורית, כיוון שאנחנו מדברים פה על בחירות לראש רשות בלבד, לא על בחירות למועצה.

איילת פישמן: כל מועמד מקבל מימון בהתאם לאחוזי הקולות הכשרים שהוא מקבל.

איילת פישמן: תיקון אחרון שאנחנו מבקשים בסעיף 29 לחוק, שדן בחובתו של שר הפנים להעביר חומר למבקר המדינה, זה שהשר יוכל להעביר את העתקי הבקשות למימון עד 15 יום לאחר הבחירות, זאת אומרת 10 ימים מהרגע שבו השר מבקש את הבקשות.

מירי פרנקל-שור: אני מבקשת מהוועדה לאשר את העקרונות.

גאלב מג'אדלה: זה מקובל?

מירי פרנקל-שור: כן.

מירי פרנקל-שור: הרבה פעמים מאשרים את העקרונות, כשאת את הניסוח משאירים ליועצים המשפטיים.

מירי פרנקל-שור: השאיפה היא לסיים את זה עוד היום, על מנת שהצעת החוק תעבור מחר בקריאה שנייה ושלישית.

גאלב מג'אדלה: היום לא נוכל לעשות את זה?

מירי פרנקל-שור: אלא אם ועדת הכנסת תאשר פטור מחובת הנחה.

גאלב מג'אדלה: אני מבקש שתדאגו לפטור מחובת הנחה בוועדת הכנסת, על מנת שנוכל להביא את זה עוד היום.

גאלב מג'אדלה: מי בעד?

גאלב מג'אדלה: ה צ ב ע ה בעד - פה אחד אושר